REPUBLIKA HRVATSKA

ŽUPANIJA OSJEČKO – BARANJSKA

 GRAD ĐAKOVO

 OSNOVNA ŠKOLA BUDROVCI

 BUDROVCI, GUPČEV TRG 8

KLASA: 602-02/16-01/36

URBROJ: 2121-12-01-16-1

U Budrovcima, 03.03.2016.

Javni poziv za organizaciju izvanučioničke nastave za učenike

OŠ Budrovci

**I**

Na temelju Godišnjeg plana i programa rada Škole za školsku godinu 2015./2016., Školskog kurikuluma za školsku godinu 2015./2016., te članka 13 Pravilnika o izvođenju izleta i ekskurzija (NN6/14) OŠ Budrovci upućuje javni poziv za organizaciju jednodnevne izvan učioničke nastave.

**II**

Pozivaju se turističke agencije i prijevoznici koji posluju u skladu s propisima koji uređuju promet i pružanje usluga u turizmu da dostave svoje ponude prema uvjetima propisanim člankom 13 Pravilnika o izvođenju izleta i ekskurzija.

**III**

Javni poziv objavljen je na mrežnim stranicama škole na odgovarajućim obrascima.

**IV**

Ponuditelj je obavezan dostaviti ponude do roka naznačenog na obrascu u zatvorenoj omotnici s naznakom „Javni poziv – ne otvaraj“ i brojem ponude na adresu: Osnovna škola Budrovci; Gupčev trg 8; 31400 Budrovci.

**V**

Ponuditelj se može javiti za realizaciju jedne ili više odnosno svih traženih ponuda s brojem ponude na obrascu.

**VI.**

U slučaju da se ponuditelj javlja na više ponuda posebne omotnice iz članka V. može dostaviti u jednoj omotnici s naznakom „Javni poziv – ne otvaraj“ s brojevima svih ponuda.

**VII.**

Sva pitanja vezana uz ovaj Poziv mogu se postaviti elektroničkim putem (ured@os-budrovci.skole.hr) ili na broj telefona 031/833-407

**VIII.**

Ponude će razmatrati Povjerenstvo imenovano od strane školske ustanove.

**IX.**

Rezultati odabira ponude objavljuju se na internetskim stranicama školske ustanove.

Ravnatelj škole:

Ivan Jukić, prof.